Diari Oficial de la Generalitat Valenciana


Sumari del DOGV 5907, del 04-12-2008 (2008/14278)

RESOLUCIÓ de 25 de novembre de 2008, de la Conselleria d'Economia, Hisenda i Ocupació, per la qual s'accepta la cessió gratuïta d'un immoble de 1.506 m² de superfície, situat a Cullera, carrer de Colom, realitzada per l'ajuntament del dit municipi a favor de la Generalitat, per a ser destinat a centre polivalent per a persones amb discapacitat.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5907

Data del DOGV
:   04-12-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/14239


Data del document
:   25-11-2008

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Cullera
    * cultura regional
    * transmissió de la propietat
    * propietat immobiliària

RESOLUCIÓ de 25 de novembre de 2008, de la Conselleria d'Economia, Hisenda i Ocupació, per la qual s'accepta la cessió gratuïta d'un immoble de 1.506 m² de superfície, situat a Cullera, carrer de Colom, realitzada per l'ajuntament del dit municipi a favor de la Generalitat, per a ser destinat a centre polivalent per a persones amb discapacitat. [2008/14795]  
L'Ajuntament de Cullera, en sessió plenària realitzada el dia 29 de juliol de 2008, va acordar la cessió gratuïta a la Generalitat de l'immoble de la seua propietat, de 1.506 m² de superfície, situat al carrer Colom, 46, de la dita població.  
A proposta de la Conselleria de Benestar Social, es van iniciar els tràmits legals oportuns per a l'acceptació de la cessió de l'immoble.  
La cessió es realitza amb la finalitat de destinar l'immoble a centre polivalent per a persones amb discapacitat, amb subjecció al que disposa l'article 111 del Reglament de Béns de les Entitats Locals, per tindre l'immoble que se cedix la naturalesa jurídica de patrimonial.  
En conseqüència, basant-se en l'article 44 de la Llei 14/2003, de Patrimoni de la Generalitat i fent ús de les atribucions conferides per la legislació vigent, resolc:  
Primer  
Acceptar la cessió gratuïta de la propietat realitzada per l'Ajuntament de Cullera de l'immoble que té 1.506 m² de superfície, situat al carrer Colom, 46, de la dita població, que confronta: nord-est, parcel·la ocupada per un edifici de vivendes; sud-est, carrer Colom; sud-oest, avinguda del Port, i nord-oest, carrer Antonio Berenguer.  
Consta inscrita en el Registre de la Propietat de Cullera al tom 2.841, llibre 1.106, foli 156, finca 56.742, inscripció 2ª.   
Referència cadastral: 2459286BQ0159T3013AP.  
La parcel·la s'accepta lliure de càrregues i gravàmens i al corrent de qualsevol despesa.  
Segon  
La cessió gratuïta realitzada per l'Ajuntament de Cullera, s'efectua amb la condició de destinar l'immoble a centre polivalent per a persones amb discapacitat i amb subjecció al que disposa l'article 111 del Reglament de Béns de les Entitats Locals.   
Tercer  
La parcel·la acceptada s'haurà d'incorporar a l'Inventari General de Béns i Drets de la Generalitat, en concepte de bé de domini públic afecte al servici públic social i assistencial i adscrit a la Conselleria de Benestar Social, a la qual corresponen les competències demanials sobre este, inclosa la seua administració, defensa i conservació, i inscriure's a nom de la Generalitat en el Registre de la Propietat.   
Quart  
Notificar la present resolució a l'ajuntament cedent i procedir a la seua publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat.  
València, 25 de novembre de 2008.- El conseller d'Economia, Hisenda i Ocupació i vicepresident segon del Consell: Gerardo Camps Devesa.